ՀՀ Ազգային վիճակագրական ծառայության տվյալներով, Հայաստանի սպառողական շուկայում 2017 թվականին գնաճը կազմել է 2.6%: Դա հիմնականում պայմանավորված էր պարենային ապրանքների (ներառյալ ալկոհոլի և ծխախոտի) գների 5.3% և ոչ պարենային ապրանքների`1.7% աճով, իսկ ծառայությունների սակագները նվազել են 0.5%: 2017 թվականի հունվար-դեկտեմբերին սպառողական գների միջին ամսական աճը կազմել է 0,2%, նախորդ տարվա 0.1% անկման փոխարեն: 2018 թ. հունվարին հարկային նոր օրենսգրքի ընդունման հետևանքով ակցիզային հարկի ավելացման շնորհիվ երկրում զգալիորեն բարձրացան հեղուկ գազի, շարժիչային վառելիքի և առաջին անհրաժեշտության որոշ ապրանքների գները: